**ΣΤΕΓΑΣΤΙΚΟ ΕΠΙΔΟΜΑ ΑΚΑΔΗΜΑΪΚΟΥ ΈΤΟΥΣ 2020-2021**

Ενημερώνουμε τους ενδιαφερόμενους ότι η υποβολή της ηλεκτρονικής αίτησης για τη χορήγηση του στεγαστικού επιδόματος έχει οριστεί **από την Τρίτη 29 Ιουνίου έως και την Παρασκευή 30 Ιουλίου 2021**, μέσω της ιστοσελίδας του Υπουργείου Παιδείας και Θρησκευμάτων (<https://stegastiko.mimedu.gov.gr>) που αφορά στην ειδική εφαρμογή του στεγαστικού επιδόματος.

**Α. Διαδικασία υποβολής της αίτησης**

Η είσοδος στην ηλεκτρονική πλατφόρμα επιτυγχάνεται, αφού ο δικαιούχος (φοιτητής ή γονέας) συμπληρώσει το όνομα χρήστη (username) και τον κωδικό (password), που του έχει δοθεί από την ΑΑΔΕ για τις ηλεκτρονικές υπηρεσίες του TAXISnet. Η εισαγωγή των κωδικών πρόσβασης επέχει θέση δήλωση συναίνεσης διασταύρωσης των στοιχείων του.

Ο δικαιούχος συμπληρώνει υποχρεωτικά τα παρακάτω πεδία:

* τον αριθμό της ακαδημαϊκής ταυτότητας και τον ΑΜΚΑ του φοιτητή
* τον Αριθμό Φορολογικού Μητρώου (Α.Φ.Μ.) του φοιτητή και του έτερου γονέα εάν ο δικαιούχος είναι ο γονέας, ή μόνο το Α.Φ.Μ. του ιδίου/της συζύγου του (αν υφίσταται) στην περίπτωση που δικαιούχος είναι ο φοιτητής
* τον αριθμό του ηλεκτρονικού μισθωτηρίου συμβολαίου
* τον αριθμό του τραπεζικού λογαριασμού (IBAN), το πατρώνυμο, το μητρώνυμο, τη ΔΟΥ, καθώς και τα στοιχεία επικοινωνίας του (τηλέφωνο, e-mail)

Η οριστική υποβολή της αίτησης υπέχει θέση Υπεύθυνης Δήλωσης του δικαιούχου ότι τα δηλωθέντα στοιχεία που υπόκεινται σε επεξεργασία είναι αληθή.

**Σε περίπτωση που μετά την οριστική υποβολή, το υπό αξιολόγηση στοιχεία δεν μπορούν να διασταυρωθούν, ο αιτών θα πρέπει να προσκομίσει στην αρμόδια Υπηρεσία του Ιδρύματος (Τμήμα Σπουδών ΑΠΘ) δια μέσω του Τμήματος που φοιτά ο φοιτητής, συμπληρωματικά δικαιολογητικά όπως πχ:**

1. Υποβληθείσα αίτηση (εκτυπωμένη)
2. Υπεύθυνη δήλωση του μισθωτή (όπως φαίνεται στο ηλεκτρονικό συμβόλαιο ή τη βεβαίωση και απόδειξη παραμονής σε πανσιόν ή ξενοδοχείο) με βεβαίωση του γνησίου της υπογραφής
3. Πιστοποιητικό οικογενειακής κατάστασης
4. Διαζευκτήριο ή δικαστική απόφαση
5. Το ή τα επιπλέον δικαιολογητικά που αναφέρονται στην υποβληθείσα αίτηση

**Τα παραπάνω δικαιολογητικά δεν θα γίνονται δεκτά μετά από τις 4 Οκτωβρίου 2021.**

Επισημαίνεται ότι στο πλαίσιο της αντιμετώπισης της διασποράς του κορωνοϊού COVID-19 και για όσες αιτήσεις απαιτούνται πρόσθετα δικαιολογητικά από τους δικαιούχους, αυτά θα αποστέλλονται μέσω φυσικού ή ηλεκτρονικού ταχυδρομείου στις Γραμματείες των Τμημάτων προέλευσης.

Για περισσότερες πληροφορίες στο σύνδεσμο:

<https://stegastiko.minedu.gov.gr/Home/About> :

[Διευκρινιστική εγκύκλιος 2020-2021](file:///\\myfiles.auth.gr\dps-folder\ΣΤΕΓΑΣΤΙΚΟ%2019_%2020\Εγκύκλιος_στεγαστικού_επιδόματος_2019-2020.pdf)Υπουργείου Παιδείας και Θρησκευμάτων

**Για την αίτηση στο σύνδεσμο**: [https://stegastiko.minedu.gov.gr](https://stegastiko.minedu.gov.gr/)